ปูนใหญ่เผยกำไรสุทธิปี52เพิ่มขึ้น45%
กลุ่มปูนซิเมนต์ไทย เผยผลประกอบการปี2552 มีกำไรสุทธิ 2.4 หมื่นลบ. เพิ่มขึ้น 45% จากปีก่อน ขณะที่ผลงานไตรมาส4/52 พลิกจากขาดทุนเป็นกำไร
27 ม.ค. 2553

กลุ่มปูนซิเมนต์ไทย เผยผลประกอบการปี2552 มีกำไรสุทธิ 2.4 หมื่นลบ. เพิ่มขึ้น 45% จากปีก่อน ขณะที่ผลงานไตรมาส4/52 พลิกจากขาดทุนเป็นกำไร
นายกานต์ ตระกูลฮุน กรรมการผู้จัดการใหญ่  บริษัท ปูนซิเมนต์ไทย  เปิดเผยว่า ผลประกอบการก่อนตรวจสอบประจำปี 2552 ของบริษัท ปูนซิเมนต์ไทย และบริษัทย่อย มีกำไรสุทธื 24,346 ล้านบาท เพิ่มขึ้น 45% จากปีก่อน โดยธุรกิจเคมีภัณฑ์ กระดาษ และผลิตภัณฑ์ก่อสร้าง มีผลประกอบการที่ดีขึ้นจากปีที่แล้วอย่างมาก
แม้ว่ายอดขายของทั้งกลุ่มจะลดลง 19% จากปีก่อน เป็นผลมาจากการขายผลิตภัณฑ์เคมีภัณฑ์ และกระดาษ ในตลาดโลกลดลง โดยในปี 2552 มียอดขายสุทธิทั้งสิ้น 238,664 ล้านบาท
สำหรับผลประกอบการในไตรมาส 4/52 บริษัทและบริษัทย่อย พลิกจากการขาดทุนสิทธิ 3,480 ล้านบาทในไตรมาส 4 ของปีก่อน มาเป็นกำไรสุทธิ 5,333 ล้านบาท ขณะที่มียอดขายสุทธิ 62,030 ล้านบาท เพิ่มขึ้น 13% เมื่อเทียบกับช่วงเดียวกันของปีก่อน